Document ID: 32006D0025

AZ EURÓPAI KÖZPONTI BANK HATÁROZATA
(2006. december 15.)
az euro-bankjegyek kibocsátásáról szóló EKB/2001/15 határozat módosításáról
(EKB/2006/25)
(2007/46/EK)
AZ EURÓPAI KÖZPONTI BANK KORMÁNYZÓTANÁCSA,
tekintettel az Európai Közösséget létrehozó szerződésre és különösen annak 106. cikke (1) bekezdésére,
tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
mivel:
(1)
Tekintettel arra, hogy Bulgária és Románia 2007. január 1-jén csatlakozik az Európai Unióhoz, illetve arra, hogy ezen országok nemzeti központi bankjai („NKB-k”) 2007. január 1-jén a Központi Bankok Európai Rendszerének („KBER”) részeivé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2006. december 15-i EKB/2006/21 határozat (1) meghatározza 2007. január 1-jétől az Európai Központi Bank (EKB) felemelt tőkéjének tőkejegyzési kulcsában a 2007. január 1-jén a KBER-hez tartozó egyes NKB-khoz rendelt súlyokat.
(2)
Az EK-Szerződés 122. cikke (2) bekezdésének megfelelően a közös valuta 2007. január 1-jén Szlovénia által történő bevezetéséről szóló, 2006. július 11-i 2006/495/EK tanácsi határozat (2) 1. cikke alapján a 2003-as csatlakozási okmány (3) 4. cikkében említett, Szlovéniára vonatkozó eltérés 2007. január 1-jei hatállyal megszűnik.
(3)
Az euro-bankjegyek kibocsátásáról szóló, 2001. december 6-i EKB/2001/15 határozat (4) 1. cikkének d) pontja a „bankjegyelosztási kulcs” fogalmát az EKB/2001/15 határozatnak a 2004. május 1-jétől alkalmazandó kulcsokat meghatározó mellékletére való hivatkozással határozza meg. Tekintettel arra, hogy 2007. január 1-jétől új tőkejegyzésikulcs-súlyok alkalmazandók, és hogy azon a napon Szlovénia bevezeti az eurót, az EKB/2001/15 határozatot megfelelően módosítani kell a 2007. január 1-jétől alkalmazandó bankjegyelosztási kulcs meghatározásának érdekében,
A KÖVETKEZŐKÉPPEN HATÁROZOTT:
1. cikk
Az EKB/2001/15 határozat módosítása
Az EKB/2001/15 határozat a következőképpen módosul:
1.
Az 1. cikk d) pontjának utolsó mondata helyébe az alábbi szöveg lép:
„E határozat melléklete határozza meg a 2007. január 1-jétől hatályos bankjegyelosztási kulcsot.”
2.
Az EKB/2001/15 határozat melléklete helyébe az e határozat mellékletében meghatározott szöveg lép.
2. cikk
Záró rendelkezés
Ez a határozat 2007. január 1-jén lép hatályba.
Kelt Frankfurt am Mainban, 2006. december 15-én.

Labels: 7
2
15